સૌંદર્ય ફુલનું હોય કે કાવ્યનું કે પછી કોઈ માનવીનું કે પશુપંખીઓમાં રહેલું હોય તે…..પણ તેને પામવા માટે માનવીએ બાહ્ય રીતે સુંદર બનવું, એટલે કે રુપાળા બની જવું અનીવાર્ય નથી ! પરંતુ વસ્તુ–વ્યક્તીમાં રહેલી સુંદરતાને ઓળખવા–સમજવા–પામવા પુરતી આંતરીક લાયકાત મેળવી લેવી જરુરી હોય છે. દુરથી સુંદર દેખાતી ચીજ ઘણી વાર છેતરી જાય છે. ક્યારેક સાવ અડીને જ રહેલી ચીજ કે વ્યક્તી ઓળખી ન શકવાના કારણે ધાર્યા કરતાં જુદો જ અનુભવ કરાવી જાય છે !